Dugang pa sa pagbasa niini sa mga pari kada pito ka tuig, ang Balaod ni Moses nga gihimo para sa panag-uli kada kalim-an ka tuig. Mao ang kini ang tuig sa Hubileyo o Pagsadya. Kini nga hiyas sa balaod gihimo para malikayan ang pagkawagtang ug pagkabalhin sa mga kayutaan gikan sa mga kabus nga napugos lamang pagbaligya sa ilang mga kayutaan, ug sa ingon niini malikayan usab nga madugangan pa ang maangkon nga yuta sa mga pipila lamang ka mga adunahan. (Lev. 25:9,13-23) Kada kalim-an ka tuig mao ang tuig sa Hubileyo, diin ang tanang kayutaan nga nabaligya ibalik ngadto sa orihinal nga tag-iya. Uban pa niini, ang balaod sa Hubileyo nagtudlo sa tanang katawhan nga sila maga isip sa usag usa nga managsoon, bisan unsa paman ang iyang kahimtang, ma adunahan man o makabus. Sa niini nga proseso, ang katawhan magtinabangay sa usag usa nga walay bayad ug dili maga patubo sa kwarta nga gipahulam sa lain nga tawo. “Kong ikaw magapahulam ug salapi sa bisan kinsa sa akong katawohan nga kabus nga anaa uban kanimo, dili ka makigsama sa magpapautang kaniya, ni magapaulos ka kaniya tungod sa tubo.”—Exod. 22:25; Lev. 25:36